
[bookmark: Hapet_Thirrja_për_Mobilitete_(Bursa)_Stu]Hapet thirrja për mobilitete stafi të UPT-së,
në kuadër të Marrëveshjes KA1 të Programit Erasmus+,
në University of Ruse, BULGARIA

[bookmark: Në_kuadër_të_programit_Erasmus_+_dhe_mar]Në kuadër të programit Erasmus+ dhe marrëveshjes KA1 bilaterale, është hapur thirrja për aplikime për bursa për stafin e Universitetit Politeknik të Tiranës, Fakulteti i Teknologjisë së Informacionit, në University of Ruse.

Lloji i mobilitetit përfshin: Staf akademik për mësimdhënie

Periudhat e mundshme të mobilitetit:

· Java 19.04–23.04.2027 - Kjo është një javë gjatë semestrit, ndaj do të jetë e mundur të zhvillohen takime si me studentët, ashtu edhe me pedagogët e departamentit dhe fakultetit.
· Java Erasmus, e cila do të zhvillohet në muajin maj. Datat e sakta do të bëhen me dije më vonë.
· Java 21.06–25.06.2027 - Në këtë periudhë nuk zhvillohet mësim me studentët e Bachelorit dhe Masterit, por mund të zhvillohen leksione dhe seminare me studentët e doktoraturës.

Numri total i stafit: 3
Dokumentat e nevojshme për aplikim për stafin akademik:
· CV + lista e publikimeve (në gjuhën angleze);
· Kopje e Pasaportës;
· Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës*;
· Dokumenti i Mobility Agreement (Staff Mobility for Teaching) për stafin akademik në universitetin pritës***. (Bashkëlidhur)

*Plani i mobilitetit për, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore ku aplikani bën pjesë. 
*** Mobility Agreement for Teaching/Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë. 

Stafi pjesëmarrës në mobilitet, mbas përfundimit të tij, duhet të sjellë informacion te departamenti përkatës dhe te Drejtoria e Komunikimit dhe Koordinimit lidhur me aktivitetin, si dhe dokumentacionin e përfundimit të mobilitetit.
Afati për aplikim, pranë Drejtorisë së Komunikimit dhe Koordinimit në UPT: Deri më 15 tetor 2026, ora 12.00.

Key Action 1
– Mobility for learners and staff –

Për informacione shtesë në lidhje me procesin e aplikimit në UPT mund të kontaktoni në email: rkodra@upt.al , abeqo@upt.al 

